钦定古今图书集成/明伦汇编/氏族典/第391卷 > 李昌龄
## 钦定古今图书集成/明伦汇编/氏族典/第391卷 > 李昌龄

年举进士，历将作监丞，右赞善大夫，通判银州，擢右
拾遗，改右补阙，出知滁州。丁内艰，起为淮南转运使，
转户部员外郎，知广州。广有海舶之饶，昌龄不能以
廉自守，淳化二年代还，擢礼部郎中，逾月，为枢密直”
学士。是秋，初置审刑院于禁中，命昌龄知院事。至道
二年，以本官参知政事。真宗即位，加户部侍郎。坐交
结王继恩，贬忠武军节度行军司马。咸平二年，起为
殿中少监。御史范正辞劾其“广舶宿犯”，知河阳，寻请
致仕。大中祥符元年卒。子虞卿，将作监主簿。昌龄兄
昌图至国子博士，弟昌言至太子中书。昌言子晋卿、
仲卿、耀卿，并进士及第。晋卿为秘书丞。从子纮。